Številka: 47607-22/2021/3

Datum: 27. 10. 2021

Na podlagi 505. in 526. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17,
22/19 – ZPosS, 158/20 – ZIntPK-C in 18/21), 10. člena Zakona o cestah (Uradni list RS,
št. 109/10, 48/12, 36/14 – odl. US, 46/15, 10/18 in 123/21 – ZPrCP-F) in 21. člena Akta o ustanovitvi DRI upravljanje investicij, Družba za razvoj infrastrukture, d. o. o., z dne
9. 12. 2020 je Vlada Republike Slovenije kot ustanoviteljica in edina družbenica družbe DRI upravljanje investicij, Družba za razvoj infrastrukture, d. o. o., na 99. redni seji dne 27. 10. 2021 pod točko 3.1 sprejela naslednji

S K L E P :

1. Vlada Republike Slovenije se je seznanila z Letnim poročilom družbe DRI upravljanje investicij, Družba za razvoj infrastrukture, d. o. o., za leto 2020, Konsolidiranim letnim poročilom skupine DRI za leto 2020 ter s sklepi nadzornega sveta družbe, sprejetimi ob obravnavi in potrditvi letnega poročila družbe ter konsolidiranega letnega poročila družbe na 62. seji nadzornega sveta družbe 1. 7. 2021.
2. Bilančni dobiček družbe DRI upravljanje investicij, Družba za razvoj infrastrukture, d. o. o., na dan 31. 12. 2020 znaša 1.427.227,00 evra in se v višini 1.303.047,00 evra nameni za izplačilo ustanovitelju. Plačilo se izvede v treh zaporednih mesečnih obrokih v višini po 434.349,00 evra. Prvi obrok se plača v oktobru 2021. Preostanek dobička v višini v višini 124.180,00 evra se razporedi v druge rezerve iz dobička družbe.
3. Podeli se razrešnica poslovodstvu in nadzornemu svetu DRI upravljanje investicij, Družba za razvoj infrastrukture, d. o. o., za poslovno leto 2020. Zahtevki iz odgovornosti za škodo se lahko uveljavljajo tudi proti osebam, ki jim je bila podeljena razrešnica.
4. Poslovodstvo družbe DRI upravljanje investicij, Družba za razvoj infrastrukture, d. o. o., poskrbi za vpis tega sklepa v knjigo sklepov družbe.

Mag. Janja Garvas Hočevar

vršilka dolžnosti generalnega sekretarja

Prejmejo:

* DRI upravljanje investicij, Družba za razvoj infrastrukture, d. o. o., Kotnikova ulica 40, 1000 Ljubljana (dva izvoda)
* Ministrstvo za infrastrukturo
* Ministrstvo za finance
* Služba Vlade Republike Slovenije za zakonodajo
* Urad Vlade Republike Slovenije za komuniciranje